**OBEC HOSŤOVÁ, HOSŤOVÁ 120, 951 02**

**Z Á P I S N I C A**

**Z RIADNEHO ZASADNUTIA OBECNÉHO ZASTUPITEĽSTVA**

**Dátum konania**: 23. júna 2014

**Prítomní:** Podľa prezenčnej listiny

 / priložená k zápisnici/

**Program:** 1. Otvorenie zasadnutia

 2. Určenie zapisovateľa a overovateľov zápisnice

 3. Kontrola uznesení

 4. Informácia o ukončení nájomnej zmluvy s p. Evou Kolompárovou

 5. Rôzne

 6. Záver

Mária Jaleczová

starostka obce

**K bodu číslo 1:**

Tretie riadne zasadnutie obecného zastupiteľstva v roku 2014 otvorila a viedla starostka obce Mária Jaleczová. Skonštatovala, že je prítomná nadpolovičná väčšina poslancov, preto je zasadnutie uznášania schopné. Zo zasadnutia sa ospravedlnili poslanci Ing. Michal Boszorád a Miroslav Maťo.

Zasadnutia sa ako verejnosť zúčastnili aj predstavitelia ZOMOS-u /Združenia občanov a miest Slovenska/ p.Špánik a p. Virág.

**K bodu číslo 2:**

Za overovateľov zápisnice určila poslancov: Vendelín Brath

 Ing. Miroslav Brath

Za zapisovateľku určila pracovníčku obecného úradu R. Tóthovú.

Starostka oboznámila prítomných s programom zasadnutia zastupiteľstva, program v bode č. 5 rôzne bude doplnený o správy hlavnej kontrolórky a o informatívne správy.

Hlasovanie o programe rokovania:

 za: 3 /Ing. Miroslav Brath, Vendelín Brath, Martin Kučírek/

 proti: 0

**K bodu číslo 3:**

Hlavná kontrolórka obce Mgr. Darnadiová skonštatovala, že uznesenia sú splnené alebo sa plnia priebežne.

Hlasovanie o kontrole uznesení:

za: 3 /Ing. Miroslav Brath, Vendelín Brath, Martin Kučírek/

 proti: 0

**K bodu číslo 4:**

Starostka obce informovala členov zastupiteľstva, že p.Kolompárová podpísala uznanie dlhu voči obci a už odviezla časť osobných vecí z nájomného bytu. Osobne s ňou bola u Západoslovenskej energetike podpísať zmluvu o ukončení na odber elektriny, dlžnú čiastku budú vymáhať od nej, aj keď vlastníkom bytu je obec. Po odsťahovaní sa s ňou telefonicky spojila, aby sa dohodli, kedy odovzdá kľúče, p.Kolompárová sa vyjadrila, že má dva týždne na odovzdanie a momentálne nemá finančné prostriedky na nájom auta, s ktorým by odviezla ostatné veci z bytu.

Poslanci boli oboznámení s výkazom pohľadávok voči p. Kolompárovej, ktoré obec bude musieť od nej vymáhať aj keď formou exekúcie. Starostka k tomu dodala, že p.Kolompárová  momentálne už má jednu exekúciu od Úradu práce, sociálnych vecí a rodiny. Treba presne stanoviť v akom termíne odovzdá byt a vytvoriť aspoň dvojčlennú komisiu na prevzatie bytu. V prípade ak by do stanoveného termínu neodovzdala kľúče, treba vymeniť zámok.

Hlasovanie o informáciách o nájomnom byte:

za: 3 /Ing. Miroslav Brath, Vendelín Brath, Martin Kučírek/

 proti: 0

**K bodu číslo 5:**

Starostka obce poslala poslancom list v ktorom ich informuje o priebehu výberového konania na obsadenie funkcie riaditeľky materskej školy, ktorý sa ťahá od r.2012. V tomto roku bolo tiež vyhlásené výberové konanie, do prvého kola sa prihlásili dve uchádzačky, jedna z nich spĺňala všetky požiadavky, ale rada školy ju nenavrhla na vymenovanie do funkcie, druhá uchádzačka p.Bc.Brathová

musela byť z výberového konania vyradená nakoľko nespĺňala zákonom stanovené podmienky.

V druhom kole sa neprihlásil ani jeden kandidát. P. riaditeľka Barboríková podala výpoveď k 30.06.2014 a z dôvodu, že výberové konania neboli úspešné od 01. septembra 2014 za riaditeľku MŠ vymenuje na 6 mesiacov p. Bc.Brathovú, aj napriek tomu, že dôjde k porušeniu zákona, ktoré by sme vedeli obhájiť viacerými neúspešnými výberovými kolami. Ďalej oboznámila poslancov s listom, ktoré obdržala od rodičov detí, v ktorom ju žiadajú, aby do funkcie riaditeľky vymenovala

p. Bc.Brathovú.

Poslancom prečítala svoje stanovisko k delegovaniu riaditeľa MŠ hlavná kontrolórka obce Mgr. Katarína Darnadiová, v ktorom skonštatovala, že aj delegovaný riaditeľ musí spĺňať zákonom stanovené požiadavky a to potrebné vzdelanie a päťročnú pedagogickú prax, čo Bc.Brathová nespĺňa a aj tak je zo strany pani starostky záujem ju delegovať za riaditeľku MŠ. Uviedla, že starostka obce ju ako hlavného kontrolóra ubezpečovala, že je to všetko v poriadku a jej postup je správny, čo potvrdili jej odborníci na túto problematiku, preto ju požiadala, aby predložila písomné stanovisko, čo doposiaľ p.starostka neposkytla. Preto bola sama nútená požiadať o stanovisko kompetentné orgány, stanoviská ktorých prikladá v prílohe /Štátna školská inšpekcia – JUDr.Antalová, Štátna školská inšpekcia – PaedDr.Farkašová, Obvodný úrad Nitra, odbor školstva/. Na základe uvedených stanovísk konštatuje, že nebola splnená zákonná podmienka uskutočnenia dvoch výberových konaní uskutočnených po sebe, v ktorých by sa zúčastnil aspoň jeden uchádzač spĺňajúci zákonom stanovené požiadavky. Na základe tohto ako hlavná kontrolórka navrhuje, aby bolo opätovne vyhlásené výberové konanie a upozorňuje, aby nedošlo k delegovaniu uchádzača nespĺňajúceho zákonom stanovené požiadavky, navyše ak v predchádzajúcom výberovom konaní voľba uchádzača spĺňajúca všetky zákonné požiadavky bola výberovou komisiou zmarená.

P. starostka: p. hlavná kontrolórka celú situáciu nafúkla, vypisovala a volala hneď na

 všetky úrady. Aj keď zložím nejakú výberovú komisiu, nikto nechce na seba brať

 zodpovednosť. Aj iné zákony sa porušujú v obci, hlavná kontrolórka nemá rovnaký

 meter na všetko.

p. hlavná kontrolórka: bolo potrebné kontaktovať príslušné orgány, pretože p. starostka neposkytla

 stanovisko preukazujúce jej tvrdenia. Navyše niektorí oslovení odborníci,

 ktorých p. starostka kontaktovala, od nej vedeli úplne inú verziu ako je

 skutočnosť. Ohľadne porušenia zákonov treba povedať konkrétne o aké

 porušenie zákonov ide, ak má o tom p.starostka vedomosť , a ja ako hlavná

 kontrolórka sa na ne bližšie pozriem.

poslanec Ing.M. Brath: v  ktorej škole si môžu deti určovať, kto bude ich deti vyučovať?

p.starostka obce: rodičia sa vyhrážajú, že nedajú deti do škôlky v Hosťovej. To nie je pravda, že

 oslovení odborníci poznali odo mňa inú verziu ako je skutočnosť. Presne

 som im opísala situáciu v materskej škole. Problém je v tom, že všetkým

 osloveným hlavná kontrolórka poslala žiadosť o vyjadrenie z mailovej

 adresy zamestnávateľa a samozrejme sa v súčasnej neistej situácii každý

 obáva poskytnúť písomné stanovisko v strachu o pracovné miesto. Situácia

 je presne opísaná v mojom písomnom vyjadrení.

p. Špánik /ZOMOS/: požiadal o slovo, poslanci mu umožnili veci sa vyjadriť, najprv by chcel

 pochváliť hlavnú kontrolórku obce za dôsledne vypracovanú

 správu. Z praxe môžeme vidieť kompromisy, zo zákona nie sú nijaké sankcie

 za porušenie tohto zákona. Na druhej strane chcem upozorniť na

 pripomienku hlavnej kontrolórky, že nezákonným delegovaním by sa to

 mohlo považovať za neoprávnené vynaložené finančné prostriedky.

poslanec V. Brath: moja žena /p.Bc.Brathová/ mohla robiť v Nitre, kde jej ponúkli pracovné

 miesto, ale už deväť rokov opatruje moju bezvládnu mamu.

p.hlavná kontrolórka: ja musím poukázať na nezákonnosť, je to moja povinnosť, nie je nič osobné.

poslanec Kučírek: je to oficiálne vyjadrenie hlavnej kontrolórky, papiere sa niekam založia. Pre

 chod a funkčnosť materskej školy je správne vymenovať Bc.Brathovú.

p.starostka obce: chystá sa novela zákona, kde by sa mala práve riešiť situácia pri výberových

 konaniach

p.hlavná kontrolórka: prečo starostka obce vyhlasuje, že je to neatraktívne pracovné miesto, plat je

 rovnaký ako kdekoľvek inde.

 ohľadne novely ešte nevieme v akej podobe bude schválená

p. Špánik /ZOMOS/: zodpovednosť za toto rozhodnutie je na starostke obce, starostka je vedomá

 toho, že vymenovaním spomínanej p. Bc. Brathovej poruší zákon

ekonómka obce: obec sa môže dostať neskoršie aj do rozporu zo zákonníkom práce, keď stále

 bude p. Bc. Brathovú zamestnávať na dobu určitú, lebo v rámci dvoch rokov

 najviac dvakrát sa môže predĺžiť takýto pracovný pomer

p. starostka obce: sa spýtala p. kontrolórky či napíše podnet , ak vymenuje p.Bc.Brathovú, lebo

 kde nie je žalobca, nie je ani žalovaný

p. hlavná kontrolórka: nevie sa k tomu vyjadriť, p. starostka radšej zatvorí škôlku, ako by mala

 vymenovať inú osobu ako p. Bc.Brathovú

p. Špánik /ZOMOS/: obec musí stále opakovať výberové konanie, kým nenájde vhodného

 uchádzača

poslance Ing.Brath: ak p. starostka vymenuje p.Bc.Brathovú môžu byť problémy

poslanec M.Kučírek: rada školy to prečo neberie na zodpovednosť

p. starostka obce: zodpovednosť je na mne

p. hlavná kontrolórka: p.starostka ak chce kohokoľvek vymenovať , najprv ju musí zamestnať, až

 potom vymenovať

Príloha č. 1: Vyjadrenie starostky Obce Hosťová k priebehu riešenia situácie v MŠ Hosťová

Príloha č. 2: Stanovisko Hlavného kontrolóra obce Hosťová k delegovaniu riaditeľa Materskej školy

Hlasovanie o informáciách o výberovom konaní na funkciu riaditeľa MŠ v Hosťovej:

za: 3 /Ing. Miroslav Brath, Vendelín Brath, Martin Kučírek/

 proti: 0

Ďalej starostka informovala o kontrole z Okresného úradu životného prostredia, ktorá sa uskutočnila na základe anonymného podnetu občana, že obyvatelia oproti obecného úradu vypúšťajú žumpy do kanála na hlavnej ulici. Starostka dodala, že na ulici oproti obecného úradu nie je rigol ani kanál, kde by sa mohla vypúšťať dažďová voda, a preto občania do zeme uložili rúru v priemere 100 cm.

Obec dostala upozornenie, že vo svojom všeobecne záväznom nariadení nemá uvedené sankcie za vypúšťanie fekálií, a treba občanov upozorniť na zákaz vypúšťania fekálií. Kontrola dopadla pre obec veľmi dobre.

Starostka podala informáciu aj o programe odpadového hospodárenia, v najbližších dňoch by obec už mala dostať harmonogram separovaného vývozu odpadu.

Hlavná kontrolórka predložila správu o kontrolnej činnosti hlavného kontrolóra v ktorom okrem iného upozorňuje, že predsedníčka rady školy pri Materskej škole v Hosťovej nesplnila svoju povinnosť a nepredložila výročnú správu o činnosti rady školy do 30. apríla 2014, predložila aj návrh plánu kontrolnej činnosti hlavného kontrolóra obce na II. polrok 2014.

Príloha č. 3: Správa o kontrolnej činnosti hlavného kontrolóra

Príloha č. 4: Návrh plánu kontrolnej činnosti hlavného kontrolóra obce na II.polrok 2014

Hlasovanie o správach hlavnej kontrolórky obce:

za: 3 /Ing. Miroslav Brath, Vendelín Brath, Martin Kučírek/

 proti: 0

Ekonómka obce predložila informatívnu správu o finančných záležitostiach, ktorá obsahuje výkaz

pohľadávok obce voči p. Eve Kolompárovej, rozpočtové hospodárenie k 31.05.2014, výnos dane

z príjmov poukazovaný samospráve za 1.polrok 2014, predpokladané mimoriadne výdavky

v mesiacoch VII. a VIII. 2014, ďalej predložila správu o zmenách v rozpočte obce Hosťová na rok 2014

vykonaných starostkou obce, v ktorom sa skonštatuje, že rozpočtovým opatrením č. 3 sa nezmenila

výška rozpočtovaných výdavkov na rok 2014.

Príloha č. 5: Informatívna správa o finančných záležitostiach

Príloha č. 6: Informatívna správa o zmenách v rozpočte obce Hosťová na rok 2014 vykonaných

 starostou obce

Na záver zasadnutia sa p. Špánik zo ZOMOSU poďakoval za príležitosť, že sa mohol zúčastniť na zasadnutí Obecného zastupiteľstva v Hosťovej.

**UZNESENIA ZO ZASADNUTIA OBECNÉHO ZASTUPITEĽSTVA V HOSŤOVEJ**

**ZO DŇA 23.06.2014**

**UZNESENIE Č. 21/2014**

Obecné zastupiteľstvo v Hosťovej

1. **schvaľuje** program tretieho riadneho zasadnutia Obecného zastupiteľstva v Hosťovej v roku 2014.

**UZNESENIE Č. 22/2014**

Obecné zastupiteľstvo v Hosťovej

**a. berie na vedomie** plnenie uznesení obecného zastupiteľstva zo dňa

**UZNESENIE Č. 23/2014**

Obecné zastupiteľstvo v Hosťovej

**a. berie na vedomie** informácie o výberovom konaní na funkciu riaditeľa Materskej školy

 v Hosťovej

**UZNESENIE Č. 24/2014**

Obecné zastupiteľstvo v Hosťovej

**a. prerokovalo** správu o kontrolnej činnosti hlavného kontrolóra obce

 **b. berie na vedomie** správu o kontrolnej činnosti hlavného kontrolóra obce

**c. prerokovalo návrh** plánu kontrolnej činnosti hlavného kontrolóra na II. polrok 2014

**d. schvaľuje** plán kontrolnej činnosti hlavného kontrolóra na II. polrok 2014

**UZNESENIE Č. 25/2014**

Obecné zastupiteľstvo v Hosťovej

**a. berie na vedomie** informatívnu správu o zmenách rozpočtu obce Hosťová na rok

2014 vykonaných starostkou obce prostredníctvom

 rozpočtového opatrenia č. 3

**b. berie na vedomie** informácie o finančných záležitostiach

Overovatelia zápisnice:

Vendelín Brath .........................

Ing. Miroslav Brath .........................

Zapisovateľka zápisnice:

Bc. Renáta Tóthová ........................

 Mária Jaleczová

 starostka obce